Københavns Politi oplyser, at der onsdag aften har været et skyderi på Christiania

Ved du noget? Tip os på 1224@eb.dk eller sms/mms til 1224 (alm. takst)

Politiet er i øjeblikket massivt til stede på Christiania, hvor mindst tre personer er blevet ramt af skud. Heriblandt to betjente.

Det oplyser Københavns Politi på Twitter

Ifølge Københavns Politiet er den ene af de to betjente blevet ramt i hovedet, mens den anden er ramt i benene.

Angiveligt skulle episoden skulle være sket ved Fredens Ark, men det kan politiet hverken be- eller afkræfte.

Se mere video på localeyes.dk

- Jeg har ikke tid lige nu. Du må ringe senere, siger vagtchef Carsten Reenberg til Ekstra Bladet.

Det er fortsat uklart, hvor slemt de to betjente er kommet til skade, men ifølge Ekstra Bladets oplysninger skulle vedkommende være svært kvæstet.

Skyderiet har ifølge Ekstra Bladets oplysninger betydet, at alle veje ind til Christiania blevet afspærret af tungt bevæbnede betjente.

Artiklen fortsætter under billedet

Foto: Anthon Unger

Også civil ramt

Politiet oplyser samtidig på Twitter, at en civil er blevet ramt. Vedkommendes tilstand er også ukendt.

Ekstra Bladet har en mand på stedet, der fortæller, at de er totalt kaos omkring stedet. Betjente med maskinpistoler beder folk om at holde sig væk fra området omkring Christinia.

Et vidne, der ønsker at være anonym, fortæller, at hun hørte mindst 8-9 skud. Efterfølgende kiggede hun ud af vinduet, hvor det vrimlede med kampklædt politi.

Et andet vidne, der bor i området fortæller, at stemningen er meget intens.

- Politiet er helt oppe på mærkerne, og de råber højt til alle, de ser, at de skal vise deres hænder. Jeg formoder, at de leder efter en gerningsmand. Vi ved ikke, hvad der er sket, men det hele er spærret af, fortæller han.

Foto: Kenneth Meyer

Ved du noget? Tip os på 1224@eb.dk eller sms/mms til 1224 (alm. takst)